Diari Oficial de la Generalitat Valenciana


Sumari del DOGV 3432, del 11-02-1999 (1999/994)

ACORD de 2 de febrer de 1999, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de València.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3432

Data del DOGV
:   11-02-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/994


Data del document
:   02-02-1999

Organisme emissor
:   Conselleria de Presidència

Tipus de document
:   Acord

Descriptors 

:   * València
    * administració local
    * expropiació

ACORD de 2 de febrer de 1999, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de València. [1999/M994]
  
El Govern Valencià, en la reunió del día 2 de febrer de 1999, adoptà l'acord següent:
  
L'Ajuntament de Valencia, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte del Parc de Capçalera.
  
Aquesta declaració d'urgent ocupació es justifica per les següents raons:
  
Des de l'aprovació definitiva del vigent Pla General d'Ordenació Urbana del municipi, en maig de 1989, el denominat Parc de Capçalera (en terrenys qualificats pel Pla General d'Ordenació Urbana de Valencia com a parc metropolità (GEL-1), situats en el vell llit del riu Túria i el seu entorn immediat, a l'extrem oest del terme municipal, i limítrofs amb el terme municipal de Quart de Poblet), ha sigut una demanda veïnal, reflectida en el posterior Pla Estratègic Municipal com una de les zones verdes prioritàries.
  
A causa del seu emplaçament i extensió, junt amb la possibilitat plantejada en el mateix pla general d'ubicar un zoològic, veïns i institucions han sol·licitat la seua execució i hi ha voluntat política manifesta de dur-lo a terme.
  
En gener de 1997 van ser presentats per l'empresa Aumsa els estudis previs del parc de Capçalera i, recentment, aquesta mateixa empresa ha presentat el Projecte Tècnic de Zonificació i els estudis tècnics (geomorfològic, geofísic, geològic, geotècnic i hidrològic) del citat parc, que han sigut aprovats el dia 30 d'octubre de 1998 per la Comissió de Govern.
  
D'altra banda, el nivell de desenrotllament dels treballs tècnics que viabilitzen l'execució del citat parc demanda la urgent obtenció dels terrenys inclosos en l'àmbit definit pel vigent Pla General com a parc de Capçalera.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que han sigut resoltes pel Ple de la corporació. En l'expedient consten l'aprovació del projecte tècnic d'obres, l'acta de replantejament i reserva de crèdit suficient.
  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Presidència, el Govern Valencià,
  
ACORDA
  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Valencia, per a l'execució del projecte de Parc de Capçalera, segons consta en la relació que s'adjunta a aquest acord.
  
Aquest acord es publicarà en el Diari Oficial de la Generalitat Valenciana, als efectes de l'article 56.2, del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen patit en relacionar els béns afectats per la urgent ocupació.
  
Contra el present acord, que posa fi a la via administrativa, es podrà interposar, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de lŽendemà de la publicació d'aquest acord en el DOGV, de conformitat amb allò que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que sŽutilitze qualsevol altra via que es considere oportuna.
  
Valencia, 2 de febrer de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
Connselleria d'Obres Públiques,
  
Urbanisme i Transports